ຊາວອັຟການິສຖານ ປະທ້ວງ ການສັງຫານຕັດຫົວ ພົນລະເຮືອນ ອັຟການິສຖານ 7 ຄົນ
ການປະທ້ວງເກີດຂຶ້ນ ໃນນະຄອນຫຼວງ Kabul ແລະ ແຫ່ງອື່ນໆ ໃນປະເທດ ຫຼັງຈາກການຕັດຫົວ ພົນລະເຮືອນ 7 ຄົນ ເມື່ອຕົ້ນອາທິດນີ້ ທີ່ປະກອບມີ ແມ່ຍິງ 3 ຄົນ.
ຊາວອັຟການິສຖານ ຫຼາຍພັນຄົນ ທີ່ໂກດແຄ້ນ ພາກັນປະທ້ວງ ຢູ່ໃນນະຄອນຫຼວງ Kabul ເມື່ອວັນພຸດມື້ນີ້ ເພື່ອຕໍ່ຕ້ານການຕັດ ຫົວພົນລະເຮືອນ 7 ຄົນ ທີ່ປະກອບມີ ແມ່ຍິງ 3 ຄົນ ເມື່ອຕົ້ນອາ ທິດນີ້ ໂດຍພວກຫົວຮຸນແຮງທີ່ປາກົດວ່າ ເປັນເຄືອຂ່າຍ ພວກ ລັດອິສລາມ ຫຼື IS ພວກຜູ້ເຄາະຮ້າຍ ເປັນສະມາຊິກຂອງຊຸມຊົນ ຊົນເຜົ່າກຸ່ມນ້ອຍ Hazara ນິກາຍ Shi’ite ຜູ້ຖືກລັກພາຕົວໄປ ຫຼາຍກວ່າ ນຶ່ງເດືອນ ຜ່ານມາ ແລະ ບັນດາເຈົ້າໜ້າທີ່ໄດ້ພົບເຫັນຊາກສົບ ໂດຍປາດສະ ຈາກຫົວຂອງພວກເຂົາເຈົ້າ ຢູ່ໃນພາກໃຕ້ຂອງແຂວງ Zabul ເມື່ອ ວັນອາທິດຜ່ານມານີ້ ພວກປະທ້ວງ ຫາມຫີບສົບຂອງຜູ້ເສຍຊີວິດ ເດີນຂະບວນຜ່ານໄປຕາມຖະໜົນສາຍຕ່າງໆ ຂອງນະຄອນຫລວງອັຟການິສຖານ ເຖິງແມ່ນວ່າ ຈະມີຝົນຕົກລົງມາຢ່າງໜັກ ແລະສະພາບ ອາກາດທີ່ໜາວກໍຕາມ ກ່ອນຈະເຕົ້າໂຮມກັນ ຢູ່ໜ້າທຳນຽບປະທານາທິບໍດີ ພວກເຂົາເຈົ້າພາກັນຮ້ອງໂຮ ຄຳຂວັນ ຕໍ່ຕ້ານລັດຖະບານ ແລະ ຮຽກຮ້ອງໃຫ້ຮັກສາຄວາມ ປ້ອດໄພ ແລະ ເຮັດໃຫ້ພົນລະເຮືອມີຄວາມປອດໄພ ສະຖານີໂທລະພາບອັຟການິສຖານ ໄດ້ຖ່າຍທອດອອກອາກາດສົດ ການເຕົ້າໂຮມຊຸມນຸມກັນ ຢ່າງໃຫຍ່ໂຕນັ້ນ ພວກປະທ້ວງ ຍັງໄດ້ຮ້ອງໂຮວ່າ  ແລະ (ຊຶ່ງເປັນຄຳເວົ້າພາສາອາຣັບສຳຫລັບ ພວກ IS) ພວກທີ່ເຂົ້າຮ່ວມການເຕົ້າໂຮງຊຸມນຸມ ຍັງໄດ້ຮຽກຮ້ອງປະທານາທິບໍດີ Ashraf Ghani ແລະ ທ່ານ Abdullah Abdullah ຫົວໜ້າບໍລິຫານງານຂອງທ່ານ ໃຫ້ລົງອອກຈາກຕຳແໜ່ງ ໂດຍ ກ່າວຫາພວກເພິ່ນວ່າ ປ່ອຍປະລະເລີຍພວກເຄາະຮ້າຍ ຫຼັງຈາກທີ່ພວກເຂົາເຈົ້າໄດ້ຖືກ ລັກພາຕົວໄປ ພວກແມ່ຍິງສ່ວນໃຫຍ່ຈຳນວນນຶ່ງ ກໍລວມຢູ່ໃນພວກປະທ້ວງ ຢູ່ໃນນະຄອນຫຼວງ Kabul ນຳດ້ວຍ ແລະ ພວກເຂົາເຈົ້າ ໄດ້ປະຕິຍານວ່າ ຈະບໍ່ສະຫຼາຍຕົວ ຈົນກວ່າ ຄຳຮຽກຮ້ອງຂອງ ພວກເຂົາເຈົ້າ ໄດ້ຖືກປະຕິບັດ ມີລາຍງານວ່າ ການເຕົ້າໂຮມຊຸມນຸມໄດ້ມີຂຶ້ນຢູ່ແຫ່ງອື່ນໆ ຂອງປະເທດເຊັ່ນກັນ ຄະນະທູດຊ່ວຍເຫຼືອຂອງອົງການສະຫະປະຊາຊາດ ໃນອັຟການິສຖານ ຫຼື (UNAMA) ຍັງ ໄດ້ອອກມາປະນາມ ການຄາດຕະກຳ ຂອງພົນລະເຮືອນ 7 ຄົນ ຖະແຫລງການທີ່ເປີດເຜີຍ ສະບັບວັນພຸດມື້ນີ້ ໄດ້ອ້າງເຖິງຄຳເວົ້າຂອງທ່ານ Nicholas Haysom ຫົວໜ້າອົງການ UNAMA ທີ່ກ່າວວ່າ ການຄາດຕະກຳທີ່ເຈາະຈົງຕໍ່ຕົວປະກັນ ພົນລະເຮືອນ ທີ່ປະກອບມີພວກ ແມ່ຍິງ ແລະເດັກນ້ອຍ ແມ່ນເປັນທີ່ໜ້າລັງກຽດຫຼາຍ